arnastofnun/IGC-2024 huggingface dataset:
S-413/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 31. maí 2016 á hendur :

„S-kvk-þf Ö-kvk-þf A-kvk-þf, kt. 000000-0000,

[...],

fyrir eftirtalin brot:

I.

Nytjastuld og þjófnað með því að hafa laugardaginn 20. febrúar 2016, í félagi við A, heimildarlaust tekið bifreiðina [...] þar sem hún stóð á bifreiðaplani við Olís í Hamraborg í Kópavogi og jafnframt stolið ísskáp sem var í bifreiðinni og flutt hann inn í húsnæði við [...].

(M. 007-2016-9791)

Teljast brot þessi varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

II.

Þjófnað með því að hafa föstudaginn 18. mars 2016 í verslun Hagkaupa í Holtagörðum í Reykjavík, stolið snyrtivörum samtals að verðmæti kr. 23.978.

(M. 007-2016-15302)

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Samkvæmt sakavottorði ákærðu hefur hún þrisvar hlotið dóm fyrir auðgunarbrot, tvisvar á árinu 2005 og einu sinni á árinu 2010. Fullnustu refsingarinnar var frestað í öllum tilvikum í 1-3 ár og stóðst hún það skilorð.

Við ákvörðun refsingar nú er litið til greiðar játningar ákærðu bæði á rannsóknarstigi og hér fyrir dóminum. Þá komst þýfið til skila en verðmæti þess sem tilgreint er í II. lið ákæru var ekki mikið. Á móti kemur að ákærða hefur ekki látið af háttsemi sinni þrátt fyrir að fullnustu refsingar hafi verið frestað til þessa í þeim tilvikum sem hún var fundin sek um auðgunarbrot. Verður jafnframt að líta til 256. gr. almennra hegningarlaga nr. 19/1940 við ákvörðun refsingarinnar. Þá vísast til 77. gr. almennra hegningarlaga.

Með hliðsjón af ofangreindu þykir refsing ákærðu hæfileg 30 daga fangelsi.

Ákærða greiði málsvarnarþóknun skipaðs verjanda síns S-kk-ef K-kk-ef K-kk-ef hrl. 200.000 krónur að teknu tilliti til þess kostnaðar sem til féll á rannsóknarstigi. Annan sakarkostnað leiddi ekki af máli þessu.

D ó m s o r ð :

Ákærða, S-kvk-nf Ö-kvk-nf A-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns S-kk-ef K-kk-ef K-kk-ef hrl. 200.000 krónur.

S-kvk-nf H-kvk-nf (sign.)
S-419/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. júní 2016, á hendur E-x-x N-x-x, kennitala 000000-0000, Fellsmúla 7, Reykjavík, fyrir þjófnað með því að hafa, þriðjudaginn 16. febrúar 2016, í Korpu Outlet í Korputorgi, Reykjavík, stolið K-x-x Millen bol að verðmæti 10.371 króna.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæðis í ákæru.

Ákærða er fædd í júlí 1969. Með dómi Héraðsdóms Reykjavíkur, uppkveðnum 27. september 2012, var ákærðu gert að sæta fangelsi í fimmtán mánuði, þar af tólf mánuði skilorðsbundið í þrjú ár, fyrir þjófnað og fyrir brot gegn lögum nr. 65/1974 um ávana- og fíkniefni. Að framangreindu virtu og með hliðsjón af sakarefni þessa máls að öðru leyti þykir refsing ákærðu hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Sakarkostnað leiddi ekki af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-x-x N-x-x, sæti fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærða almennt skilorð 57. gr. laga nr. 19/1940.

V-kvk-nf S-kvk-nf
S-420/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. júní 2016, á hendur F-kk-þgf K-kk-þgf B-x-x, kennitala 000000-0000, [...], Mosfellsbæ, fyrir umferðarlagabrot með því að hafa, laugardaginn 5. september 2015, ekið bifreiðinni ZO-874 sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandi 1,40 ‰ og í þvagi fannst kókaín) og án nægjanlegrar varúðar, með því að miða aksturshraða ekki við aðstæður, um Elliðavatnsveg í Garðabæ, þar sem ákærði missti stjórn á bifreiðinni með þeim afleiðingum að hún hafnaði utan vegar.

Teljast brot þessi varða við 1. mgr. 48. gr., 1. mgr., sbr. 2. mgr. 45. gr. a., 1. mgr., sbr. 3. mgr. 45. gr. og 1. mgr., sbr. c.-lið 2. mgr. 36. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í mars 1990. Samkvæmt framlögðu sakavottorði, dagsettu 31. maí 2016, hefur ákærði nú í þriðja sinn verið fundinn sekur um að aka undir áhrifum áfengis eða óhæfur til að stjórna bifreið örugglega vegna áhrifa ávana- og fíkniefna. Ákærði hefur nú í fyrsta sinn verið fundinn sekur um að aka sviptur ökurétti. Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í þrjátíu daga.

Með vísan til lagaákvæða í ákæru er ákærði sviptur ökurétti ævilangt, frá birtingu dóms þessa að telja.

Ákærði greiði 124.222 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, F-kk-nf K-kk-nf B-x-x, sæti fangelsi í þrjátíu daga.

Ákærði er sviptur ökurétti ævilangt, frá birtingu dóms þessa að telja.

Ákærði greiði 124.222 krónur í sakarkostnað.

V-kvk-nf S-kvk-nf
S-438/2016

Mál þetta, sem dómtekið var 5. desember sl., var höfðað með ákæru lögreglustjórans á höfuðborgarsvæðinu, dagsettri 14. júní 2016, á hendur :

„A, kt. 000000-0000,

[...], Reykjavík,

I.

fyrir líkamsárás, með því að hafa [...] 2015, fyrir utan íbúðarhúsnæði [...] í Reykjavík, veist að þáverandi kærustu sinni B og slegið hana með krepptum hnefa í andlit þannig að hún féll í jörðina og í beinu kjölfari sparkað í andlit hennar og vinstra læri, allt með þeim afleiðingum að hún hlaut mar í andliti, vinstra augnloki og vinstra læri. (007-2015-70337)

Telst þetta varða við 1. mgr. 217. gr. almennra hegningarlaga nr. 19/1940.

II.

Fyrir þjófnað, með því að hafa miðvikudaginn 11. maí 2016, í félagi við C, stolið snyrtivöru að söluverðmæti 1.499 kr. úr verslun Hagkaups í Smáralind í Kópavogi. (007-2016-26878)

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Ákærði hefur ekki áður gerst sekur um brot gegn almennum hegningarlögum og horfir það til málsbóta. Þá er litið til ungs aldurs hans. Vísast í þessu sambandi til 4. og 5. tl. 1. mgr. 70. gr. almennra hegningarlaga nr. 19/1940. Til þyngingar horfir að brot hans samkvæmt fyrri lið ákæru var alvarlegt og gróft og beindist gegn unnustu hans. Var mildi að ekki fór verr en brotaþoli hlaut talsverða yfirborðsáverka, sérstaklega í andliti. Vísast í þessu sambandi til 1. tl. 1. mgr. og 3. mgr. 70. gr. almennra hegningarlaga. Hvað varðar brot ákærða samkvæmt seinni lið ákæru var um smáræði að ræða auk þess sem þýfið komst til skila og er til þess litið. Þá vísast jafnframt til 77. gr. almennra hegningarlaga.

Með hliðsjón af ofangreindu þykir hæfileg refsing ákærða vera 3 mánaða fangelsi en að virtum aldri ákærða og sakarferli þykir rétt að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 1. mgr. 218. gr. laga um meðferð sakamála, nr. 88/2008, ber ákærða að greiða sakarkostnað málsins eins og nánar greinir í dómsorði.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, A, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 42.000 krónur í sakarkostnað.

S-kvk-nf H-kvk-nf (sign.)
S-440/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. júní 2016, á hendur B-kk-þgf H-kk-þgf, kennitala 000000-0000, Æsufelli 4, Reykjavík, fyrir fíkniefnalagabrot með því að hafa, fimmtudaginn 4. febrúar 2016, að Æsufelli 4, íbúð 801, í Reykjavík, haft í vörslum sínum tíu kannabisplöntur og 9,86 grömm af marijúana, sem lögregla fann við leit.

Telst brot þetta varða við 2. gr., sbr. 4., 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Einnig er þess krafist að ákærða verði gert að sæta upptöku á tíu kannabisplöntum, 9,86 grömmum af marijúana, tveimur tímarofum, loftsíu, loftblásara, gróðurtjaldi, tveimur gróðurhúsalömpum og tveimur spennubreytum, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í nóvember 1962. Samkvæmt framlögðu sakavottorði, dagsettu 8. júní 2016, hefur ákærði ekki áður verið fundinn sekur um refsiverða háttsemi. Með hliðsjón af sakarefni þessa máls þykir refsing ákærða hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Með vísan til lagaákvæða í ákæru eru gerðar upptækar til ríkissjóðs tíu kannabisplöntur, 9,86 grömm af marijúana, tveir tímarofar, loftsía, loftblásari, gróðurtjald, tveir gróðurhúsalampar og tveir spennubreytar, sem lögregla lagði hald á við rannsókn málsins.

Ákærði greiði 178.746 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf H-kk-nf, sæti fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Upptækar eru gerðar til ríkissjóðs tíu kannabisplöntur, 9,86 grömm af marijúana, tveir tímarofar, loftsía, loftblásari, gróðurtjald, tveir gróðurhúsalampar og tveir spennubreytar.

Ákærði greiði 178.746 krónur í sakarkostnað.

V-kvk-nf S-kvk-nf
S-441/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. júní 2016, á hendur K-kk-þgf M-kk-þgf H-kk-þgf, kennitala 000000-0000, Hraunbæ 32, Reykjavík, fyrir fíkniefnalagabrot með því að hafa, mánudaginn 15. febrúar 2016, að Háabarði 8 í Hafnarfirði, haft í vörslum sínum níu kannabisplöntur, sem lögregla fann við leit.

Telst brot þetta varða við 2. gr., sbr. 4., 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Einnig er þess krafist að ákærða verði gert að sæta upptöku á níu kannabisplöntum, tveimur lömpum, kolasíu, viftu, tjaldi, tveimur straumbreytum og vatnsdælu, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1961. Samkvæmt framlögðu sakavottorði, dagsettu 8. júní 2016, hefur ákærði ekki áður verið fundinn sekur um brot gegn lögum um ávana- og fíkniefni. Með hliðsjón af sakarefni þessa máls þykir refsing ákærða hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Með vísan til lagaákvæða í ákæru eru gerðar upptækar til ríkissjóðs níu kannabisplöntur, tveir lampar, kolasía, vifta, tjald, tveir straumbreytar og vatnsdæla, sem lögregla lagði hald á við rannsókn málsins.

Ákærði greiði 86.815 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf M-kk-nf H-kk-nf, sæti fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Upptækar eru gerðar til ríkissjóðs níu kannabisplöntur, tveir lampar, kolasía, vifta, tjald, tveir straumbreytar og vatnsdæla.

Ákærði greiði 86.815 krónur í sakarkostnað.

V-kvk-nf S-kvk-nf
S-446/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. júní 2016, á hendur Ó-kk-þgf Þ-kk-þgf Ó-kk-þgf, kennitala 000000-0000, Njálsgötu 26, Reykjavík, fyrir fíkniefnalagabrot með því að hafa, fimmtudaginn 28. janúar 2016, á heimili sínu að Njálsgötu 26 haft í vörslum sínum í sölu- og dreifingarskyni 39 grömm af amfetamíni, sem lögregla fann við húsleit.

Telst brot þetta varða við 2., sbr. 5. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á 39 grömmum af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í október 1994. Samkvæmt framlögðu sakavottorði, dagsettu 15. júní 2016, hefur ákærði ekki áður verið fundinn sekur um brot gegn lögum um ávana- og fíkniefni. Með hliðsjón af sakarefni þessa máls þykir refsing ákærða hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til lagaákvæða í ákæru eru gerð upptæk til ríkissjóðs 39 grömm af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 80.600 krónur, að meðtöldum virðisaukaskatti.

Annan sakarkostnað leiddi ekki af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Ó-kk-nf Þ-kk-nf Ó-kk-nf, sæti fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Upptæk eru gerð til ríkissjóðs 39 grömm af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 80.600 krónur.

V-kvk-nf S-kvk-nf
S-450/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. júní 2016, á hendur A-kk-þgf E-kk-þgf Í-kk-þgf, kennitala 000000-0000, Ásbraut 3, Kópavogi, fyrir eftirtalin þjófnaðarbrot með því að hafa:

1. Mánudaginn 16. nóvember 2015, í verslun Lyfju við Nýbýlaveg í Kópavogi, stolið vörum samtals að verðmæti 14.248 krónur.

2. Laugardaginn 16. janúar 2016, í verslun Fjallakofans við Kringluna 7 í Reykjavík, stolið vörum samtals að verðmæti 25.990 krónur.

Teljast brot þessi varða við 1. mgr. 244. gr. almennra hegningarlaga nr. 19/1940.

Einkaréttarkrafa:

S-kk-nf G-kk-nf, gerir kröfu fyrir hönd Lyfju hf., kt. 000000-0000, um að ákærði greiði kröfuhafa skaðabætur að fjárhæð 14.248 krónur auk vaxta, samkvæmt 1. mgr. 8. gr. laga nr. 38/2001 um vexti og verðtryggingu, frá 16. nóvember 2015 og þar til mánuður er liðinn frá birtingu kröfunnar, en síðan með dráttarvöxtum, samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru. Þá er bótakrafa í ákæru birt og sett fram í samræmi við ákvæði XXVI. kafla laga nr. 88/2008.

Ákærði er fæddur í júlí 1985. Samkvæmt framlögðu sakavottorði, dagsettu 15. júní 2016, hefur ákærði ítrekað verið fundinn sekur um þjófnaðarbrot, síðast með dómi Héraðsdóms Reykjavíkur, uppkveðnum 5. nóvember 2015. Með hliðsjón af sakarefni þessa máls þykir refsing ákærða hæfilega ákveðin fangelsi í þrjátíu daga. Með vísan til sakaferils ákærða þykja ekki efni til að skilorðsbinda refsinguna.

Ákærði greiði Lyfju hf. 14.248 krónur, auk vaxta sem í dómsorði greinir.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf Ö-kk-nf Í-kk-nf, sæti fangelsi í þrjátíu daga.

Ákærði greiði Lyfju hf. 14.248 krónur auk vaxta, samkvæmt 1. mgr. 8. gr. laga nr. 38/2001, frá 16. nóvember 2015 til 22. maí 2016, en síðan með dráttarvöxtum, samkvæmt 9. gr., sbr. 1. mgr. 6. gr. sömu laga, frá 22. maí 2016 til greiðsludags.

V-kvk-nf S-kvk-nf
S-458/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. júní 2016, á hendur E-kk-þgf I-kk-þgf K-kk-þgf, kennitala 000000-0000, Eddufelli 8, Reykjavík, fyrir fíkniefnalagabrot með því að hafa, miðvikudaginn 27. apríl 2016, á heimili sínu að Eddufelli 9 í Reykjavík, haft í vörslum sínum 18,49 grömm af amfetamíni og 206,45 grömm af marijúana, sem fundust við leit lögreglu í húsnæðinu.

Telst brot þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á 18,49 grömmum af amfetamíni og 206,45 grömmum af marijúana, samkvæmt heimild í 6. mgr. 5. gr. laga nr. 65/1974.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1994. Samkvæmt framlögðu sakavottorði, dagsettu 15. júní 2016, hefur ákærði tvívegis áður verið fundinn sekur um brot gegn lögum nr. 65/1974 um ávana- og fíkniefni. Með hliðsjón af sakarefni þessa máls þykir refsing ákærða hæfilega ákveðin fangelsi í 45 daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til lagaákvæða í ákæru eru gerð upptæk til ríkissjóðs 18,49 grömm af amfetamíni og 206,45 grömm af marijúana, sem lögregla lagði hald á við rannsókn málsins.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf I-kk-nf K-kk-nf, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Upptæk eru gerð til ríkissjóðs 18,49 grömm af amfetamíni og 206,45 grömm af marijúana.

V-kvk-nf S-kvk-nf